Foto: Sinxua Xitoyning Tszyansi provinsiyasida qurilayotgan elektrostansiyadagi falokat qurbonlari soni 40 kishiga yetdi. Bu haqda qutqaruvchilarning bergan ma’lumotiga asoslanib, “Sinxua” agentligi xabar bermoqda. Avvalroq qurbon bo‘lgan soni 22 kishi ekanligi haqida xabar berilgan edi. Eslatib o‘tamiz: Voqea mahalliy vaqt bilan 07:00da (Toshkent vaqti bilan 05:00) Fenchen shahar okrugida ro‘y berdi. Vayronalar tagida odamlar qolgan, degan taxmin bildirilmoqda. Voqea joyida qutqaruvchilar, o‘t o‘chirish xizmati xodimlari va shifokorlar ishlamoqda. Falokat sababiga oydinlik kiritilmagan.